Boek: Ivor Swartz se ‘Kies die lewe’Ivor Swartz Ivor Swartz, ŉ depressiekenner, leef al jare met dié gemoedsversteuring. Hy aanvaar en hanteer dit, en hy kies die lewe. In Swartz se jongste boek, Kies die lewe, kyk hy na sy eie depressie en hulpkrete, en hy pleit dat lesers geen mens oordeel vir die keuses wat hulle in hulle donkerste oomblikke gemaak het nie. Hy gesels oor depressie onder tieners en hoe ons kan help, en hy reik uit na ouers wat ŉ kind aan selfmoord verloor het. Swartz gee ook spesiale aandag aan depressie onder mans en vra hoe gewone mense, geliefdes en die kerk depressielyers kan ondersteun. In hierdie persoonlike dog toeganklike reis gee Swartz nie maklike antwoorde nie. Hy vra dat ons ons oë sal oopmaak vir mense rondom ons, en dat ons hulle met die regte gesindheid sal ondersteun. Swartz is ŉ bekroonde skrywer van Constantiapark, Pretoria. Hy is jeugleraar by Pretoria Oosterlig. Hy is getroud met Nadine en hulle het ŉ seun, Luther. Hy was onlangs in Netwerk24 se TV-reeks Ons vir jou en hy is eersdaags te sien in die VIA-reeks, Kies die lewe! Uitgewer: Lux Verbi Prys: R260,00* *Prys onderworpe aan verandering Koop die boek by Graffiti Boeke